Loo üldine moraal on see, et tarkvarategemise igas etapis peab toimuma kvaliteedikontroll, mis tuleb teha võimalikult kiiresti,  siis kui inimestel on asjad veel korralikult meeles, dokumentatsioon pole kusagile ära kadunud ega moraalselt vananenud. Kvaliteedikontrollist läbi lipsanud vead (olgu nad siis vead kliendi soovides, spetsifikatsioonis, disainis, koodis või kasutajajuhendis) põhjustavad üldjuhul selle, et järgmise etapi töö on tehtud valesti ning tuleb uuesti teha, mis ei mõju enamasti kellegi tujule hästi.  Tegelikult kõik väga elementaarne jutt ja paljud ehk küsivad, miks ma sellele ruumi raiskan: ühelt poolt on  põhiteoreemi teadvustamine vajalik selleks, et mõista teemasid, millest hiljem juttu tuleb, teiseks aga toimub tarkvaratööstuses selle epideeminiline eiramine.